Έκθεση αποτίμησης προγράμματος του Διαπεριφερειακού Θεματικού Δικτύου

«Ασφάλεια στο Διαδίκτυο»

Το σχολικό έτος 2020-2021 στο νηπιαγωγείο μας εκπονήσαμε και ολοκληρώσαμε κάτω από εξαιρετικά δύσκολες συγκυρίες (λόγω Covid-19) το πρόγραμμα «Ασφάλεια στο Διαδίκτυο» που εντάσσεται στο Διαπεριφερειακό Θεματικό Δίκτυο.

Το πρόγραμμα ξεκίνησε την προηγούμενη σχολική χρονιά (2019-2020), αλλά λόγω αναστολής λειτουργίας δεν μπορέσαμε να το ολοκληρώσουμε.

Στο πρόγραμμα συμμετείχαν όλα τα νήπια και προνήπια του σχολείου μας (30 συνολικά) καθώς επίσης και οι τρεις νηπιαγωγοί. Τα παιδιά ανταποκρίθηκαν με μεγάλη χαρά και ενθουσιασμό, καθώς είχαν και την προηγούμενη εμπειρία της τηλεκπαίδευσης.

Ξεκινήσαμε το πρόγραμμα:

* δίνοντας ερωτηματολόγια στους γονείς αποτυπώσαμε τις προϋπάρχουσες εμπειρίες και γνώσεις των παιδιών σχετικά με την χρήση του υπολογιστή και αποσπάσαμε υπεύθυνες δηλώσεις για την συμμετοχή των παιδιών στο πρόγραμμα
* γνωρίζοντας τα μέρη του υπολογιστή και τις ονομασίες τους,
* φτιάξαμε αφίσες με τα θετικά στοιχεία του διαδικτύου και τις αρνητικές επιπτώσεις που μπορεί να έχει στα παιδιά,
* γράψαμε προτάσεις για το τι πρέπει να προσέχουμε όταν σερφάρουμε στον υπολογιστή,
* γράψαμε τα συνθήματα μας σε πινακίδες,
* διαβάσαμε παραμύθια και παρακολουθήσαμε βίντεο σχετικά με την ασφάλεια στο διαδίκτυο,
* τέλος δημιουργήσαμε το δικό μας τραγούδι για την ασφάλεια στο διαδίκτυο
* Θεωρούμε ότι το πρόγραμμα ανταποκρίθηκε στο ενδιαφέρον των παιδιών, αποκτηθήκαν νέες γνώσεις, αναθεώρησαν τις προϋπάρχουσες βιωματικές τους εμπειρίες και απέκτησαν καλές πρακτικές σε σχέση με την χρήση του υπολογιστή.